આપણે ત્યાં ભક્તિની સાધના માટે જેટલી ગડમથલ છે, તેટલી બીજી કોઈ સાધનામાં નથી , આજનો માણસ જેને ચિત્ત લગાડીને પરમતત્વ પરમાત્માને  ભજવું જોઈએ તેને ભજતો નથી અને નથી ભજવાની જરૂર તેને ભજે છે ,તેથી તેની  ભક્તિનું સુફળ પ્રાપ્ત થતું નથી , જીવનમાં એકલું જ્ઞાન,એકલું કર્મ ,એકલી ભક્તિ અને એકલો યોગથી કામ ચાલતું જ નથી ,કારણકે માણસની દરેકની  પ્રકૃતિ અલગ અલગ હોય છે,,જેથી  માણસે પોતાની પ્રકૃતિ જાણીને પ્રકૃતિ અનુસાર જ સાધનામાં ઉતરવું જોઈએ, સાધનામાં જ્ઞાનનિષ્ઠા,,ભક્તિ માર્ગ કર્મનિષ્ઠા, અને યોગમાર્ગનો સમાવેશ થાય  છે,જો શક્ય હોય તો ચારેનો સમન્વય કરીને પણ સાધના કરી શકાય,  ગમે તે સાધના કરો તેમાં ચિત્ત પૂરેપૂરું પરમાત્મામાં  લગાડવું જરૂરી છે, ભક્તિએ  પ્રેમ રૂપ અને અમૃત રૂપા છે ,એટલે કે ભક્તિ એટલે પ્રેમ અને અમૃતનું  બન્નેનું સંયોજન  કરી સાધના કરવી જોઈએ, એજ  સાચી  ભક્તિની સાધના છે.